ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രി നവംബർ 19-ന് യുപി സന്ദർശിക്കുകയും ഝാൻസിയിൽ നടക്കുന്ന ‘രാഷ്ട്ര രക്ഷാ സമർപ്പൺ പർവ’ത്തിൽ പങ്കെടുത്തു കൊണ്ട് പ്രതിരോധ മേഖലയിൽ ആത്മനിർഭർ ഭാരതിന് കാര്യമായ ഉത്തേജനം നൽകുകയും ചെയ്യും
തദ്ദേശീയമായി രൂപകൽപ്പന ചെയ്ത് വികസിപ്പിച്ചെടുത്ത ലൈറ്റ് കോംബാറ്റ് ഹെലികോപ്റ്റർ, ഡ്രോണുകൾ, നാവിക കപ്പലുകൾക്കുള്ള അഡ്വാൻസ്ഡ് ഇലക്ട്രോണിക് വാർഫെയർ സ്യൂട്ടുകൾ എന്നിവ സായുധ സേനാ മേധാവികൾക്ക് പ്രധാനമന്ത്രി ഔദ്യോഗികമായി കൈമാറും
ആന്റി ടാങ്ക് ഗൈഡഡ് മിസൈലുകൾക്കായി പ്രൊപ്പൽഷൻ സിസ്റ്റം നിർമ്മിക്കുന്നതിനുള്ള 400 കോടി രൂപയുടെ പദ്ധതിക്ക് യുപി പ്രതിരോധ വ്യവസായ ഇടനാഴിയിലെ ഝാൻസി നോഡിൽ പ്രധാനമന്ത്രി തറക്കല്ലിടും
ഒരു മുൻ എൻസിസി കേഡറ്റ് കൂടിയായ പ്രധാനമന്ത്രി എൻസിസി അലുംനി അസോസിയേഷന്റെ ആദ്യ അംഗമായി എൻറോൾ ചെയ്യും
പ്രധാനമന്ത്രി ശ്രീ നരേന്ദ്ര മോദി 2021 നവംബർ 19 ന് ഉത്തർപ്രദേശിലെ ഝാൻസി സന്ദർശന വേളയിൽ, , പ്രതിരോധ മേഖലയിലെ ഒന്നിലധികം സംരംഭങ്ങൾ ആരംഭിക്കുകയും രാജ്യത്തിന് സമർപ്പിക്കുകയും ചെയ്യും. '‘ആസാദി കാ അമൃത് മഹോത്സവ്’ ആഘോഷങ്ങളുടെ ഭാഗമായി നവംബർ 17 മുതൽ 19 വരെ ഝാൻസിയിൽ നടക്കുന്ന ‘രാഷ്ട്ര രക്ഷാ സമർപ്പൺ പർവ്’ പരിപാടിയിലാണ് വൈകിട്ട് 5:15 ന് ഈ സംരംഭങ്ങൾക്കു തുടക്കം കുറിക്കുന്നത്.
പ്രതിരോധ മേഖലയിൽ ആത്മനിർഭർ ഭാരതിന് ഊന്നൽ നൽകുന്നതിനായി, തദ്ദേശീയമായി രൂപകല്പന ചെയ്തതും വികസിപ്പിച്ചതുമായ ഉപകരണങ്ങൾ സായുധ സേനാ മേധാവികൾക്ക് പ്രധാനമന്ത്രി ഔദ്യോഗികമായി കൈമാറും. ഹിന്ദുസ്ഥാൻ എയറോനോട്ടിക്സ് ലിമിറ്റഡ്  രൂപകല്പന ചെയ്ത് വികസിപ്പിച്ച ലൈറ്റ് കോംബാറ്റ് ഹെലികോപ്റ്റർ  വ്യോമസേനാ മേധാവിക്കും, ഇന്ത്യൻ സ്റ്റാർട്ടപ്പുകൾ രൂപകല്പന ചെയ്ത് വികസിപ്പിച്ച ഡ്രോണുകൾ/യുഎവികൾ കരസേനാ മേധാവിക്കും, ഡി ആർ ഡി ഓ രൂപകല്പന ചെയ്യുകയും ഭാരത് ഇലക്ട്രോണിക്സ് ലിമിറ്റഡ് നാവിക കപ്പലുകൾക്കായുള്ള അഡ്വാൻസ്ഡ് ഇലക്ട്രോണിക് വാർഫെയർ സ്യൂട്ട് നാവികസേനാ മേധാവിക്കുള്ള ക്കും കൈമാറും. ഫലപ്രദമായ പോരാട്ട റോളുകൾക്കായി നൂതന സാങ്കേതികവിദ്യകളും സ്റ്റെൽത്ത് ഫീച്ചറുകളും എൽസിഎച്ച് ഉൾക്കൊള്ളുന്നു. ഇന്ത്യൻ സായുധ സേനയുടെ ഇന്ത്യൻ യുഎവികളുടെ വിന്യാസം ഇന്ത്യൻ ഡ്രോൺ വ്യവസായ ആവാസവ്യവസ്ഥയുടെ വളരുന്ന പക്വതയുടെ തെളിവാണ്. ഡിസ്ട്രോയറുകൾ, ഫ്രിഗേറ്റുകൾ തുടങ്ങിയ വിവിധ നാവിക കപ്പലുകളിൽ അഡ്വാൻസ്ഡ് ഇഡബ്ല്യു സ്യൂട്ട് ഉപയോഗിക്കും.
യുപി പ്രതിരോധ വ്യവസായ ഇടനാഴിയിലെ ഝാൻസി നോഡിൽ 400 കോടി രൂപയുടെ പദ്ധതികൾക്ക് പ്രധാനമന്ത്രി തറക്കല്ലിടും . ആന്റി ടാങ്ക് ഗൈഡഡ് മിസൈലുകൾക്കായുള്ള പ്രൊപ്പൽഷൻ സിസ്റ്റം നിർമ്മിക്കുന്നതിനുള്ള പ്ലാന്റ് സ്ഥാപിക്കുന്നത് ഭാരത് ഡൈനാമിക്സ് ലിമിറ്റഡാണ് .
എൻ സി സി പൂർവ്വ കേഡറ്റുകളെഎൻ സി സി യുമായി വീണ്ടും ബന്ധിപ്പിക്കുന്നതിന് പ്രാപ്തമാക്കുന്നതിന് ഒരു ഔപചാരിക വേദി ഒരുക്കുക എന്ന ലക്ഷ്യത്തോടെ പ്രധാനമന്ത്രി എൻ സി സി അലുമ്നി അസോസിയേഷൻ ആരംഭിക്കും. അസോസിയേഷൻ എൻസിസിയുടെ ലക്ഷ്യങ്ങൾ മെച്ചപ്പെടുത്തുകയും രാഷ്ട്രനിർമ്മാണത്തിൽ സഹായിക്കുകയും ചെയ്യും. മുൻ എൻസിസി കേഡറ്റായ പ്രധാനമന്ത്രിയെ അസോസിയേഷന്റെ ആദ്യ അംഗമായി എൻറോൾ ചെയ്യുന്നതിന് ഇത് സാക്ഷ്യം വഹിക്കും.
എൻസിസിയുടെ മൂന്ന് വിഭാഗങ്ങൾക്കും സിമുലേഷൻ പരിശീലന സൗകര്യങ്ങൾ വർദ്ധിപ്പിക്കുക എന്ന ലക്ഷ്യത്തോടെ എൻസിസി കേഡറ്റുകൾക്കായുള്ള സിമുലേഷൻ പരിശീലനത്തിന്റെ ദേശീയ പരിപാടി പ്രധാനമന്ത്രി ഉദ്ഘാടനം ചെയ്യും. എൻസിസിയുടെ ആർമി വിംഗിനായി റൈഫിൾ ഫയറിംഗ് സിമുലേറ്ററുകൾ, എയർ വിംഗിനായി മൈക്രോലൈറ്റ് ഫ്ളൈയിംഗ് സിമുലേറ്ററുകൾ, നേവൽ വിംഗിനായി റോവിംഗ് സിമുലേറ്ററുകൾ എന്നിവ സജ്ജീകരിക്കുന്നത് ഇതിൽ ഉൾപ്പെടുന്നു.
ദേശീയ യുദ്ധ സ്മാരകത്തിൽ രക്തസാക്ഷികൾക്ക് പുഷ്പാഞ്ജലി അർപ്പിക്കാൻ ലളിതമായൊരു ബട്ടൺ ക്ലിക്കിലൂടെ സന്ദർശകരെ പ്രാപ്തരാക്കുന്ന റിയാലിറ്റി പവർഡ് ഇലക്ട്രോണിക് കിയോസ്കുകൾ പ്രധാനമന്ത്രി രാജ്യത്തിന് സമർപ്പിക്കും.
പ്രധാനമന്ത്രിയുടെ ഓഫീസ്
ബോക്സിംഗിൽ വെള്ളി മെഡൽ നേടിയതിന് പ്രധാനമന്ത്രി സാഗർ അഹ്ലാവത്തിനെ അഭിനന്ദനം
കോമൺവെൽത്ത് ഗെയിംസിലെ ബോക്സിംഗിൽ പുരുഷന്മാരുടെ 92+ കിലോയിൽ വെള്ളി മെഡൽ നേടിയ സാഗർ അഹ്ലാവത്തിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
"സാഗർ അഹ്ലാവത്ത് നന്നായി പൊരുതി! ബോക്സിംഗിൽ കോമൺവെൽത്ത് ഗെയിംസിൽ വെള്ളി മെഡൽ നേടിയതിന് അദ്ദേഹത്തിന് അഭിനന്ദനങ്ങൾ ! ബോക്സിങ്ങിൽ ഇന്ത്യയുടെ ശക്തികേന്ദ്രങ്ങളിൽ ഒരാളായ അദ്ദേഹത്തിന്റെ വിജയം യുവതലമുറ ബോക്സർമാർക്ക് പ്രചോദനമാകും. വരും കാലങ്ങളിലും ഇന്ത്യയുടെ അഭിമാനമായി മാറാൻ അദ്ദേഹത്തിന് കഴിയട്ടെ."
--ND--
(Well fought by Sagar Ahlawat! Congratulations to him for winning a Silver medal at the CWG in Boxing. He is among India's powerhouses in the game and his success will inspire the younger generation of boxers. May he continue to make India proud in the times to come. #Cheer4India pic.twitter.com/npMIWAloEP
— Narendra Modi  August 8, 2022
പ്രധാനമന്ത്രിയുടെ ഓഫീസ്
'അംഫാന്' ചുഴലിക്കാറ്റിനെ നേരിടാനുള്ള തയ്യാറെടുപ്പുകള് പ്രധാനമന്ത്രി വിലയിരുത്തി
സ്ഥിതിഗതികള് നിയന്ത്രിക്കുന്നതിനായി 25 എന്.ഡി.ആര്.എഫ്. സംഘങ്ങളെ വിന്യസിച്ചു
ബംഗാള് ഉള്ക്കടലില് രൂപപ്പെട്ടുവരുന്ന 'അംഫാന്' ചുഴലിക്കാറ്റിനെ നേരിടുന്നതിനു കൈക്കൊണ്ട നടപടികള് വിലയിരുത്തുന്നതിനായി പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ഉന്നതതല യോഗം നടന്നു.
സാഹചര്യം പൂര്ണമായി അവലോകനം ചെയ്ത പ്രധാനമന്ത്രി, നടത്തിയ തയ്യാറെടുപ്പും ദേശീയ ദുരന്ത നിവാരണ സേന  അവതരിപ്പിച്ച ഒഴിപ്പിക്കല് പദ്ധതിയും വിലയിരുത്തി. നേരിടുന്നതിനു തയ്യാറാക്കിയ പദ്ധതി വിശദീകരിക്കവേ, 25 എന്.ഡി.ആര്.എഫ്. സംഘങ്ങളെ വിന്യസിച്ചതായും 12 സംഘങ്ങളെ സജ്ജമാക്കി നിര്ത്തിയതായും എന്.ഡി.ആര്.എഫിന്റെ ഡി.ജി. വ്യക്തമാക്കി. രാജ്യത്തിന്റെ വിവിധ ഭാഗങ്ങളിലായി എന്.ഡി.ആര്.എഫിന്റെ മറ്റ് 24 സംഘങ്ങളെ കൂടി തയ്യാറാക്കി നിര്ത്തിയിട്ടുണ്ട്.
കേന്ദ്ര ആഭ്യന്തര മന്ത്രി ശ്രീ. അമിത് ഷാ, പ്രധാനമന്ത്രിയുടെ പ്രിന്സിപ്പല് ഉപദേഷ്ടാവ് ശ്രീ. പി.കെ.സിന്ഹ, ക്യാബിനറ്റ് സെക്രട്ടറി ശ്രീ. രാജീവ് ഗൗബ മറ്റു മുതിര്ന്ന കേന്ദ്ര ഗവണ്മെന്റ് ഉദ്യോഗസ്ഥര് എന്നിവര് പങ്കെടുത്തു.
(
PIB Headquarters
കൊച്ചുവേളി - ഇന്ഡോര് എക്സ്പ്രസ്സില് എ.സി. ത്രീ ടയര് കോച്ച് അധികമായി ഘടിപ്പിക്കും
കൊച്ചുവേളി - ഇന്ഡോര് - കൊച്ചുവേളി എക്സ്പ്രസ്സില് ഒരു എ.സി. ത്രീ ടയര് കോച്ച് താല്ക്കാലികമായി ഘടിപ്പിക്കും.
ഈ മാസം 5 മുതല് 26 വരെ ഇന്ഡോര് - കൊച്ചുവേളി എക്സ്പ്രസ്സില്  ഒരു എ.സി. ത്രീ ടയര് കോച്ച് കൂടി താല്ക്കാലികമായി ഘടിപ്പിക്കും.
കൊച്ചുവേളി - ഇന്ഡോര് എക്സ്പ്രസ്സില്  ഈ മാസം 8 മുതല് 29 വരെ ഒരു എ.സി. ത്രീ ടയര് കോച്ച് കൂടി താല്ക്കാലികമായി കൂട്ടിച്ചേര്ക്കും.
(ND MRL– 783
സൂക്ഷ്മ, ചെറുകിട, ഇടത്തരം മന്ത്രാലയം
ഖാദി ഇന്ത്യ പ്രശ്നോത്തരിക്ക് ഉപരാഷ്ട്രപതി തുടക്കംകുറിച്ചു
(ന്യൂ ഡൽഹി, ആഗസ്റ്റ് 31, 2021
ഖാദിയെ ഒരു ദേശീയ വസ്ത്രമായി ആയി കാണാനും അവയുടെ പരമാവധി ഉപയോഗത്തിന് പ്രോത്സാഹനം നൽകാനും രാജ്യത്തെ പൗരൻമാരോട് ഉപരാഷ്ട്രപതി ശ്രീ എം. വെങ്കയ്യ നായിഡു ഇന്ന് അഭ്യർത്ഥിച്ചു. ഖാദിയുടെ ഉപയോഗത്തിന് വലിയ തോതിലുള്ള പ്രചാരണം നൽകാനായി വിവിധമേഖലകളിലെ പ്രമുഖർ മുന്നോട്ടുവരണമെന്ന് അദ്ദേഹം ആഹ്വാനം ചെയ്തു.
ആസാദി കാ അമൃത് മഹോത്സവ് ആഘോഷങ്ങളുടെ ഭാഗമായി ഖാദി ആൻഡ് വില്ലേജ് ഇൻഡസ്ട്രീസ് കമ്മീഷൻ സംഘടിപ്പിക്കുന്ന ഖാദി ഇന്ത്യ പ്രശ്നോത്തരിയുടെ ഉദ്ഘാടന ചടങ്ങിൽ സംസാരിക്കുകയായിരുന്നു ഉപരാഷ്ട്രപതി. രാജ്യം മുഴുവൻ വിജയകരമായി തങ്ങളുടെ പ്രവർത്തനം വ്യാപിപ്പിക്കാനും, അതുവഴി രാജ്യത്തിന്റെ വിദൂര മേഖലകളിലുള്ള വ്യക്തികളെ പോലും സുസ്ഥിര സ്വയംതൊഴിൽ പ്രവർത്തനങ്ങളിലൂടെ ബന്ധിപ്പിക്കാനും ഖാദി ആൻഡ് വില്ലേജ് ഇൻഡസ്ട്രീസ് കമ്മീഷന് കഴിഞ്ഞതിൽ ശ്രീ നായിഡു സന്തുഷ്ടി രേഖപ്പെടുത്തി. ഖാദിയുടെ ചരിത്രപരമായ പ്രാധാന്യം ഓർമ്മിച്ചുകൊണ്ട് സ്വാതന്ത്ര്യസമരകാലത്ത് പൊതു ജനങ്ങളെ തമ്മിൽ ഒത്തുചേർത്തിരുന്ന ശക്തിയായിരുന്നു അത് എന്ന് അദ്ദേഹം , അഭിപ്രായപ്പെട്ടു. ദാരിദ്ര്യം അനുഭവിക്കുന്ന വലിയൊരു വിഭാഗം ജനങ്ങൾക്ക് വരുമാനം ഉറപ്പാക്കുന്നത് ലക്ഷ്യമിട്ട് 1918 ൽ ഖാദി മുന്നേറ്റത്തിന് മഹാത്മാഗാന്ധി തുടക്കം കുറിച്ചതും പിന്നീട് അത് വൈദേശികാധിപത്യത്തിനെതിരായ ശക്തമായ പ്രതീകമായി മാറിയതും ശ്രീ നായിഡു അനുസ്മരിച്ചു.
നിർമ്മാണവേളയിൽ വൈദ്യുതിയോ, ഒരുതരത്തിലുള്ള ഇന്ധനമോ വേണ്ടാത്ത ഖാദിക്ക് പൂജ്യം കാർബൺ ഫൂട്ട് പ്രിന്റ് ആണ് ഉള്ളതെന്ന് ഉപരാഷ്ട്രപതി ചൂണ്ടിക്കാട്ടി. പരിസ്ഥിതി സൗഹൃദവും സുസ്ഥിരവുമായ ഒരു വസ്ത്രം എന്ന നിലയിൽ ഖാദി ആവശ്യങ്ങൾ നിറവേറ്റുന്നുണ്ട് എന്നത് ഓർത്ത് വെക്കേണ്ടതുണ്ട് എന്ന് അഭിപ്രായപ്പെട്ട ഉപരാഷ്ട്രപതി, യൂണിഫോമുകൾക്കായി ഖാദി ഉപയോഗിക്കുന്നതിലെ സാധ്യതകൾ പരിശോധിക്കാൻ വിദ്യാഭ്യാസ സ്ഥാപനങ്ങളോട് ആഹ്വാനം ചെയ്തു.
നാരുകൾ തമ്മിലുള്ള അകലം ഉയർന്നിരിക്കുന്നത് കൊണ്ട് പ്രാദേശിക കാലാവസ്ഥ സാഹചര്യങ്ങൾക്ക് ഖാദി തികച്ചും അനുയോജ്യം ആണെന്നും അദ്ദേഹം അഭിപ്രായപ്പെട്ടു. തങ്ങളുടെ ഫാഷന്റെ പ്രതീകമായി ഖാദിയെ മാറ്റാനും എല്ലാവർക്കും ഇടയിൽ അവയുടെ ഉപയോഗം വർധിപ്പിക്കാൻ പരമാവധി പ്രോത്സാഹനം നൽകാനും അദ്ദേഹം രാജ്യത്തെ യുവാക്കളോട് അഭ്യർത്ഥിച്ചു.
എംഎസ്എംഇ മന്ത്രാലയത്തിന്റെ ചുമതലയുള്ള കേന്ദ്ര സഹമന്ത്രിമാരായ ശ്രീ നാരായൺ റാണെ, ശ്രീ ഭാനു പ്രതാപ് സിംഗ് വെർമ്മ തുടങ്ങിയവർ ചടങ്ങിൽ സന്നിഹിതരായിരുന്നു.
മന്ത്രിസഭ
2014 ലെ നാഷണല് ഇന്സ്റ്റിറ്റ്യൂട്ട് ഓഫ് ഡിസൈന്  നിയമംഭേദഗതി ചെയ്യാന് കേന്ദ്ര മന്ത്രിസഭയുടെ അനുമതി
2014 ലെ നാഷണല് ഇന്സ്റ്റിറ്റ്യൂട്ട് ഓഫ് ഡിസൈന്  നിയമംഭേദഗതിചെയ്യുന്നതിന് പാര്ലമെന്റില് ബില്ല്കൊണ്ട് വരാന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗംതീരുമാനിച്ചു. ആന്ധ്രാ പ്രദേശിലെഅമരാവതി / വിജയവാഡ, മധ്യപ്രദേശിലെഭോപ്പാല്, അസമിലെജോര്ഹട്ട്, ഹരിയാനയിലെകുരുക്ഷേത്ര എന്നിവിടങ്ങളിലെ നാല് പുതിയ എന്.ഐ.ഡി.കളെ2014 ലെ എന്.ഐ.ഡി. നിയത്തിന് കീഴില്കൊണ്ട്വരാനും, അവയെ അഹമ്മദാബാദിലെ നാഷണല് ഇന്സ്റ്റിറ്റ്യൂട്ട് ഓഫ്ഡിസൈനിന് തത്തുല്യംദേശീയ പ്രാധാന്യമുള്ളസ്ഥാപനങ്ങളായി പ്രഖ്യാപിക്കുന്നതിനും വ്യവസ്ഥചെയ്യുന്നതാണ്ഭേദഗതി. കൂടാതെ എന്.ഐ.ഡി. വിജയവാഡയെ, എന്.ഐ.ഡി. അമരാവതിഎന്നും പ്രിന്സിപ്പല് ഡിസൈനര് തസ്തികയെ പ്രൊഫസറുടേതിന് സമാനമാക്കാനും ഭേദഗതിയില്വ്യവസ്ഥകള്ഉണ്ടായിരിക്കും.
രാജ്യത്തിന്റെവിവിധ പ്രദേശങ്ങളില്ദേശീയ പ്രാധാന്യമുള്ളസ്ഥാപനങ്ങളായി പുതിയ എന്.ഐ.ഡി. കള് സ്ഥാപിക്കപ്പെടുന്നത് ഡിസൈന് രംഗത്ത്വളരെഉയര്ന്ന നൈപുണ്യമുള്ള മനുഷ്യവിഭവശേഷി സൃഷ്ടിക്കാന് സഹായിക്കും. ഒപ്പംകരകൗശലമേഖല, കൈത്തറി, ഗ്രാമീണസാങ്കേതികവിദ്യ, ചെറുകിട-ഇടത്തരം-വന്കിട സംരംഭങ്ങള് എന്നിവയ്ക്കായിതുടര്ച്ചയായഡിസൈനുകള്സൃഷ്ടിക്കുന്നതിലൂടെ പ്രത്യക്ഷവും പരോക്ഷവുമായതൊഴിലവസരങ്ങളുംഇതുവഴിരൂപം കൊള്ളും.
(ND/MRD
രാജ്യരക്ഷാ മന്ത്രാലയം
കേരളത്തില് വ്യോമസേന നടത്തിയ പ്രവര്ത്തനങ്ങള്
കേരളത്തിന്റെ വിവിധ ഭാഗങ്ങളില് ഉരുള്പൊട്ടലും പ്രളയവും തുടര്ന്നപ്പോള് മാനുഷികമായ സഹായങ്ങള് നല്കിയും ദുരന്ത നിവാരണ ദൗത്യത്തിലേര്പ്പെട്ടും ഇന്ത്യന് വ്യോമസേന പ്രതിസന്ധിയോട് വളരെ പെട്ടെന്ന് തന്നെ പ്രതികരിച്ചു. പ്രളയ ബാധിതപ്രദേശങ്ങളില് കുടുങ്ങിപ്പോയവരെ രക്ഷിക്കുന്നതിനുള്ള പ്രവര്ത്തികളിലാണ് ഇന്ത്യന് വ്യോമസേന ശ്രദ്ധ കേന്ദ്രീകരിച്ചത്. സ്ത്രീകള്, കുട്ടികള്, മുതിര്ന്നവര് എന്നിവരെയൊക്കെ മുങ്ങിക്കിടന്ന വീടുകളുടെ മുകളില് നിന്ന് വ്യോമസേനയുടെ ഹെലികോപ്റ്ററിലേക്ക് എത്തിച്ചു. ഈ ദിവസം വരെ ഇന്ത്യന് വ്യോമ സേന 663 പേരെ രക്ഷപ്പെടുത്തി. പ്രളയം ബാധിക്കപ്പെട്ട മേഖലകളില് കുടുങ്ങിപ്പോയവര്ക്ക് ഭക്ഷണപൊതികളും വെള്ളവും ഐ.എ.എഫ് ഹെലികോപ്റ്ററുകള് വഴി നല്കി. ദുരിതാശ്വാസക്യാമ്പുകളില് വേണ്ട അവശ്യവസ്തുക്കള് രാജ്യത്തിന്റെ വിവിധ കോണുകളില് നിന്നും വിമാനങ്ങളിലൂടെ എത്തിക്കുന്നുണ്ട്.
പ്രളയബാധിത മേഖലകളില് നിന്നും വെള്ളം തിരിച്ചിറങ്ങാന് തുടങ്ങിയ സാഹചര്യത്തില്, ഇന്ത്യന് വ്യോമ സേന രക്ഷാപ്രവര്ത്തനങ്ങള് കുറച്ച ശേഷം ദുരിതാശ്വാസപ്രവര്ത്തനങ്ങളില് ശ്രദ്ധ കേന്ദ്രീകരിച്ചു. ഈ ദിനം വരെ 974 ടണ് ദുരിതാശ്വാസ വസ്തുക്കള് കേരളത്തിലേക്ക് എയര്ലിഫ്റ്റ് ചെയ്തിട്ടുണ്ട്. വൈദ്യസഹായം നല്കുന്നതിനായി ദക്ഷിണ വ്യോമ കമാന്ഡിന്റേയും ട്രെയിനിംഗ് കമാന്ഡിന്റേയും മെഡിക്കല് ടീമുകളെ വിവിധ സ്ഥലങ്ങളില് വിന്യസിച്ചിട്ടുമുണ്ട്. അതിന് പുറമെ വൈദ്യ സര്ജിക്കല് സഹായം നല്കുന്നതിനായി ബാംഗ്ലൂരിലെ വ്യോമസേന കമാന്ഡന്റ് ആശുപത്രിയില് നിന്നുള്ള നമ്പര് 1 ദ്രുതകര്മ്മ മെഡിക്കല് ടീമിനെ  തിരുവനന്തപുരത്തേക്ക് എയര്ലിഫ്റ്റ് ചെയ്തിട്ടുമുണ്ട്. അതോടൊപ്പം വിവിധ മെഡിക്കല് ക്യാമ്പുകളിലേക്ക് വിന്യസിക്കുന്നതിനായി 119 ഡോക്ടര്മാരെയും 63 ടണ് മരുന്നുകളും മറ്റ് ഉപകരണങ്ങളും കൊച്ചിയിലേക്കും തിരുവനന്തപുരത്തേക്കും എയര്ലിഫ്റ്റ് ചെയ്തിട്ടുമുണ്ട്.
(Visitor Counter : 537
റോഡ് ഗതാഗത, ഹൈവേ മന്ത്രാലയം
മെച്ചപ്പെട്ട സേവനങ്ങള് നല്കുന്നതിനും റോഡപകടങ്ങള് കുറയ്ക്കുന്നതിനും ദേശീയപാതകളിലെ ടെലികമ്മ്യൂണിക്കേഷന് ശൃംഖലയുടെ പ്രാധാന്യം ജനറല്  ഡോ. വി കെ സിംഗ് ഊന്നിപ്പറഞ്ഞു
ന്യൂ ഡൽഹി: ഓഗസ്റ്റ് 2, 2023
റോഡ് ഉപയോക്താക്കൾക്ക് മികച്ച സേവനങ്ങൾ നൽകുന്നതിനായി ദേശീയ പാതകളിൽ ടെലികമ്മ്യൂണിക്കേഷൻ ശൃംഖല വലിയ തോതിൽ ഉപയോഗിക്കുന്നുണ്ടെന്ന് കേന്ദ്ര റോഡ് ഗതാഗത, ദേശീയപാത സഹമന്ത്രി ജനറൽ  ഡോ. വി കെ സിംഗ് ഇന്ന് പറഞ്ഞു. ടെലികമ്മ്യൂണിക്കേഷൻ വകുപ്പിന്റെ നേട്ടങ്ങളും മറ്റെല്ലാ മന്ത്രാലയങ്ങളിലും വകുപ്പുകളിലും ഇത് ചെലുത്തിയ സ്വാധീനവും ന്യൂ ഡൽഹിയിൽ നടന്ന പത്രസമ്മേളനത്തിൽ ഉയർത്തിക്കാട്ടിയ അദ്ദേഹം, ദേശീയപാതകളിൽ തടസ്സമില്ലാത്ത മൊബൈൽ ഫോൺ ശൃംഖല ഉണ്ടെന്ന് ഉറപ്പാക്കാൻ എംഒആർടിഎച്ച് ടെലികമ്മ്യൂണിക്കേഷൻ വകുപ്പുമായി സഹകരിക്കുന്നുണ്ടെന്ന് പറഞ്ഞു.
രാജ്യത്തിന്റെ എല്ലാ മുക്കിലും മൂലയിലും 4 ജി സേവനങ്ങൾ എത്തുന്നുവെന്ന് ഉറപ്പാക്കുന്നതിന് മൊബൈൽ ടവറുകൾ സ്ഥാപിച്ച് ഗ്രാമങ്ങളിൽ 4 ജി കവറേജ് വിപുലീകരിക്കുന്നതിനുള്ള ഒരു സംരംഭം നടന്നുവരികയാണെന്ന് മന്ത്രി പറഞ്ഞു. ഇത് റോഡ് ശൃംഖലയ്ക്ക് നേരിട്ട് ഗുണം ചെയ്യും. അപകടങ്ങൾ ഫലപ്രദമായി തടയാനും സാധിക്കും.
ഇന്ത്യയിൽ 5 ജി ശൃഖലയുടെ വിപുലീകരണം അതിവേഗം പുരോഗമിക്കുകയാണ്. ഏകദേശം 1 ലക്ഷം സൈറ്റുകൾ 5 മാസത്തിനുള്ളിൽ പൂർത്തിയാക്കി, തുടർന്ന് 8 മാസത്തിനുള്ളിൽ 2 ലക്ഷം സൈറ്റുകളും, 10 മാസത്തിനുള്ളിൽ 3 ലക്ഷം സൈറ്റുകളും പൂർത്തിയാക്കി, ഇത് റോഡ് ശൃംഖലയ്ക്ക് വളരെയധികം ഗുണം ചെയ്യും. കൂടാതെ, മന്ത്രാലയം ടോളിംഗ് സംവിധാനം ഉപഗ്രഹവും ക്യാമറ അധിഷ്ഠിതവുമാക്കുന്നുണ്ടെന്നും അദ്ദേഹം പറഞ്ഞു.
മൊബൈല് ടവര് പദ്ധതികള്ക്കായി 43,868 കോടിയിലധികം രൂപയാണ് ചെലവ് പ്രതീക്ഷിക്കുന്നത്. 631 ജില്ലകളിൽ 5 ജി നടപ്പാക്കിയിട്ടുണ്ടെന്നും അദ്ദേഹം പറഞ്ഞു.
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
പിഎം കുസും പദ്ധതിയെക്കുറിച്ച് പൊതുജനങ്ങൾക്കായി എംഎൻആർഇ മാർഗ്ഗനിർദേശം പുറപ്പെടുവിച്ചു
ന്യൂഡൽഹി: മെയ് 27, 2022
കേന്ദ്ര നവ, പുനരുപയോഗ മന്ത്രാലയം , പ്രധാനമന്ത്രി കിസാൻ ഊർജ സുരക്ഷാ ഏവം ഉത്ഥാൻ മഹാഭിയാൻ  പദ്ധതി നടപ്പിലാക്കുന്നു. ഇതിന് കീഴിൽ 'സ്റ്റാൻഡ്-അലോൺ' സോളാർ പമ്പുകൾ സ്ഥാപിക്കുന്നതിനും സൗരോർജമുപയോഗിച്ചു പ്രവർത്തിക്കുന്ന കാർഷിക പമ്പുകൾക്കും സബ്സിഡി നൽകുന്നു. കർഷകർക്ക് ഗ്രിഡുമായി ബന്ധിപ്പിച്ച 2 മെഗാവാട്ട് വരെ ശേഷിയുള്ള സോളാർ പവർ പ്ലാന്റുകളും സ്ഥാപിക്കാം. സംസ്ഥാന ഗവണ്മെന്റുകളുടെ നിയുക്ത വകുപ്പുകളാണ് പദ്ധതി നടപ്പിലാക്കുന്നത്. കൂടാതെ അത്തരം എല്ലാ നിയുക്ത വകുപ്പുകളുടെയും വിശദാംശങ്ങൾ എം എൻ ആർ ഇ വെബ്സൈറ്റിൽ ലഭ്യമാണ് .
പദ്ധതി ആരംഭിച്ചതിന് ശേഷം, പി എം കുസും പദ്ധതിയുടെ രജിസ്ട്രേഷൻ പോർട്ടലാണെന്ന പേരിൽ ചില വ്യാജ വെബ്സൈറ്റുകൾ പ്രചരിക്കുന്നതായി മന്ത്രാലയത്തിന്റെ ശ്രദ്ധയിൽപ്പെട്ടിട്ടുണ്ട്. ഇത്തരം അനധികൃത വെബ്സൈറ്റുകൾ പദ്ധതിയിൽ താൽപ്പര്യമുള്ള ആളുകളിൽ നിന്ന് പണവും വിവരങ്ങളും ശേഖരിക്കുന്നു. പൊതുജനങ്ങൾക്ക് എന്തെങ്കിലും നഷ്ടം ഉണ്ടാകാതിരിക്കാൻ, മന്ത്രാലയം മുൻകാലങ്ങളിൽ പൊതു അറിയിപ്പുകൾ പുറപ്പെടുവിച്ചിട്ടുണ്ട്. അത്തരം വെബ്സൈറ്റുകളിൽ രജിസ്ട്രേഷൻ ഫീ നൽകുകയോ വ്യക്തിഗത വിവരങ്ങൾ പങ്കിടുകയോ ചെയ്യരുതെന്ന് പൊതുജനങ്ങൾക്ക് നിർദ്ദേശം നൽകുന്നു. പരാതികൾ ലഭിച്ചയുടൻ തട്ടിപ്പുകാർക്കെതിരെ നടപടി സ്വീകരിക്കുകയും നിരവധി വ്യാജ രജിസ്ട്രേഷൻ പോർട്ടലുകൾ നിരോധിക്കുകയും ചെയ്തിട്ടുണ്ട്.
വ്യാജ വെബ്സൈറ്റുകൾക്ക് പുറമേ, ഗുണഭോക്താക്കളെ തെറ്റിദ്ധരിപ്പിക്കാൻ വാട്ട്സ്ആപ്പും മറ്റ് മാർഗങ്ങളും ഉപയോഗിക്കുന്നു. അതിനാൽ, പി എം-കുസും പദ്ധതിയിൽ താൽപ്പര്യമുള്ള ആളുകൾ ഏതെങ്കിലും വ്യക്തിഗത വിവരങ്ങൾ നൽകുന്നതിനുമുമ്പ് അല്ലെങ്കിൽ പണം നിക്ഷേപിക്കുന്നതിന് മുമ്പ് വെബ്സൈറ്റിന്റെ ആധികാരികത പരിശോധിക്കണമെന്ന് മന്ത്രാലയം കർശന നിർദേശം നൽകി. പി എം -കുസുംപദ്ധതിയുടെ രജിസ്ട്രേഷൻ പോർട്ടൽ എന്ന് അവകാശപ്പെട്ട് കൊണ്ട് വാട്സ്ആപ്പ് / എസ് എം എസ് വഴി ലഭിക്കുന്ന സ്ഥിരീകരിക്കാത്തതോ സംശയാസ്പദമായതോ ആയ ലിങ്കുകളിൽ ക്ലിക്ക് ചെയ്യരുതെന്നും മന്ത്രാലയം നിർദ്ദേശിച്ചിട്ടുണ്ട്.
പദ്ധതിയിലെ പങ്കാളിത്തവും നിർവഹണ പ്രക്രിയയും സംബന്ധിച്ച വിവരങ്ങൾ മന്ത്രാലയത്തിന്റെ വെബ്സൈറ്റിൽ  അല്ലെങ്കിൽ പി എം കുസും സെൻട്രൽ പോർട്ടലിൽ ലഭ്യമാണ്  അല്ലെങ്കിൽ ടോൾ ഫ്രീനമ്പർ 1800-180-3333 ഡയൽ ചെയ്യുക.
RRTN/SKY
(Visitor Counter : 101
രാജ്യരക്ഷാ മന്ത്രാലയം
വ്യോമസേനയുടെ ജാഗ്വാര് വിമാനം തകര്ന്ന് വീണ് പൈലറ്റ് മരിച്ചു
പതിവ് പരിശീലന പറക്കലിനിടെ ഇന്ത്യന് വ്യോമസേനയുടെ ജാഗ്വാര് യുദ്ധവിമാനം ഗുജറാത്തിലെ കച്ചില് തകര്ന്ന് വീണ് പൈലറ്റ് മരിച്ചു. എയര് കമ്മഡോര് സഞ്ജയ് ചൗഹാനാണ് മരിച്ചത്. ജാംനഗര് വ്യോമസേനാ താവളത്തില് നിന്ന് ഇന്ന് രാവിലെ 9.45 ഓടെ പറന്നുയര്ന്ന ഉടനെ തന്നെ വിമാനം തകര്ന്ന് വീഴുകയായിരുന്നു. ബരേജ ഗ്രാമത്തിലാണ് വിമാനം തകര്ന്ന് വീണത്. സംഭവത്തെ കുറിച്ച് അന്വേഷണത്തിന് വ്യോമസേന ഉത്തരവിട്ടിട്ടുണ്ട്.
(ND MRD – 452
ആരോഗ്യ, കുടുംബക്ഷേമ മന്ത്രാലയം
ഇതുവരെ 185.21 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി: ഏപ്രിൽ 3, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 185.21 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
15.62 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
രാജ്യരക്ഷാ മന്ത്രാലയം
തീരദേശ പ്രതിരോധ അഭ്യാസം 'സീ വിജിൽ 21' സമാപിച്ചു
രണ്ട് ദിവസത്തെ തീരദേശ പ്രതിരോധ അഭ്യാസ പ്രകടനം 'സീ വിജിൽ 21', 2021 ജനുവരി 12,13 തീയതികളിൽ നടന്നു. രാജ്യത്തെ മുഴുവൻ തീരദേശ, ഇ ഇ ഇസഡ്  മേഖലകളിലും അഭ്യാസ പ്രകടനം നടന്നു. യുദ്ധസമയത്ത് സ്വീകരിക്കേണ്ട അടിയന്തര പ്രവർത്തനങ്ങളും തീരദേശ സുരക്ഷ ലംഘനം ഉണ്ടായാൽ സ്വീകരിക്കേണ്ട നടപടിക്രമങ്ങളും അഭ്യാസത്തിലൂടെ വിലയിരുത്തി.
തീരദേശ സുരക്ഷയ്ക്കുള്ള മുഴുവൻ ഉപകരണങ്ങളും, നാവികസേനയുടെയും, കോസ്റ്റ് ഗാർഡിന്റെയും 110 ഉപരിതല ഉപകരണങ്ങളും അഭ്യാസപ്രകടനത്തിൽ ഉപയോഗിച്ചു. മറൈൻ പോലീസ്, കസ്റ്റംസ് എന്നിവയുടെ സേവനവും പ്രയോജനപ്പെടുത്തി. വിമാനങ്ങൾ, ഹെലികോപ്റ്ററുകൾ എന്നിവയും പ്രകടനത്തിൽ പങ്കെടുത്തു.
തുറമുഖങ്ങളുടെ സുരക്ഷ, അഭ്യാസ പ്രകടനത്തിലൂടെ വിലയിരുത്തി. സംസ്ഥാന പൊലീസ് സംഘങ്ങൾ, ഇന്ത്യൻ നാവിക സേന, മറൈൻ കമാൻഡോകൾ, നാഷണൽ സെക്യൂരിറ്റി ഗാർഡ് കമാൻഡോകൾ എന്നിവർ കടൽ വഴിയുള്ള ഭീകര പ്രവർത്തനങ്ങളെ ചെറുക്കുന്നതിനുള്ള അഭ്യാസ പ്രവർത്തനങ്ങളിൽ ഏർപ്പെട്ടു.
സാങ്കേതിക സുരക്ഷാസംവിധാനം ആയ നാഷണൽ കമാൻഡ് കൺട്രോൾ കമ്മ്യൂണിക്കേഷൻ ആൻഡ് ഇന്റലിജൻസ്  ശൃംഖലയുടെ പ്രവർത്തനവും വിലയിരുത്തി.
ആയുഷ്
അന്താരാഷ്ട്ര യോഗ ദിനത്തിന്റെ ആഗോള തലത്തിലുള്ള ആഘോഷങ്ങൾ ഇത്തവണ ഡിജിറ്റൽ പ്ലാറ്റ്ഫോമുകളിൽ
 അദ്ധ്യക്ഷൻ ഡോ. വിനയ് സഹസ്രബുദ്ധെയും സംയുക്തമായി ഇന്ന് നടത്തിയ പത്രസമ്മേളനത്തിലാണ് ഇക്കാര്യം വ്യക്തമാക്കിയത്. വ്യക്തികളുടെ പ്രതിരോധശേഷി വർധിപ്പിച്ച് ആഗോള മഹാമാരിയെ ചെറുക്കുന്നതിൽ യോഗയുടെ പങ്ക് ഈ വർഷത്തെ ദിനാചരണങ്ങളിൽ പ്രധാന സ്ഥാനം പിടിക്കും. സംയുക്ത പത്രസമ്മേളനത്തിൽ ആയുഷ് മന്ത്രാലയം സെക്രട്ടറി ശ്രീ വൈദ്യ രാജേഷ് കോട്ടെച്ചയും പങ്കെടുത്തു.
കോവിഡ് -19 ന്റെ പശ്ചാത്തലത്തിൽ മുഴുവൻ കുടുംബാംഗങ്ങളുടെയും പങ്കാളിത്തത്തോടെ വീടുകളിൽ യോഗ പരിശീലിക്കാനാണ് മന്ത്രാലയം ഇത്തവണ ജനങ്ങളെ പ്രോത്സാഹിപ്പിക്കുന്നത്.
“എന്റെ ജീവിതം - എന്റെ യോഗ” എന്ന പേരിൽ നടക്കുന്ന വീഡിയോ ബ്ലോഗിങ്ങ് മത്സരത്തിൽ പങ്കെടുക്കാൻ പ്രധാനമന്ത്രി ശ്രീ നരേന്ദ്ര മോദി എല്ലാവരോടും ആവശ്യപ്പെട്ട കാര്യം ഡോ. സഹസ്രബുദ്ധെ മാധ്യമ പ്രവർത്തകരെ അറിയിച്ചു.
കോവിഡ് -19 ന്റെ സവിശേഷ സാഹചര്യത്തിൽ മഹാമാരിയുടെ പല വശങ്ങളും കൈകാര്യം ചെയ്യുന്നതിൽ യോഗയ്ക്കുള്ള ഗുണപരമായ സ്വാധീനം ഇപ്പോൾ പരക്കെ അംഗീകരിക്കപ്പെട്ടിട്ടുണ്ടെന്ന് ആയുഷ് മന്ത്രാലയം സെക്രട്ടറി ശ്രീ വൈദ്യ രാജേഷ് കോട്ടെച്ച കൂട്ടിച്ചേർത്തു.
MyGov.gov.in പോലുള്ള വിവിധ ഡിജിറ്റൽ പ്ലാറ്റ്ഫോമുകളിൽ ബ്ലോഗിങ്ങ് മത്സരം ആരംഭിച്ചതായും 2020 ജൂൺ 15 ന് മത്സരം അവസാനിക്കുമെന്നും അദ്ദേഹം അറിയിച്ചു. അതിനുശേഷം വിധികർത്താക്കളുടെ സമിതി മത്സര വിജയികളുടെ പേരുകൾ പ്രഖ്യാപിക്കും. ബ്ലോഗിങ്ങ് മത്സരത്തിൽ പങ്കെടുക്കുന്നവർക്ക്, യുവാക്കൾ , മുതിർന്നവർ , യോഗ പ്രൊഫഷണലുകൾ എന്നിങ്ങനെ, പുരുഷന്മാർക്കും സ്ത്രീകൾക്കും പ്രത്യേകമായി, ആറ് വിഭാഗങ്ങളിലായി വീഡിയോ മത്സരത്തിനുള്ള എൻട്രികൾ സമർപ്പിക്കാം.
ഇന്ത്യയിൽ നിന്നുള്ള മത്സരാർത്ഥികൾക്ക് ഒന്നും രണ്ടും മൂന്നും സമ്മാനങ്ങളായി യഥാക്രമം ഒരു ലക്ഷം രൂപ, 50,000 രൂപ, 25,000 രൂപ എന്നിങ്ങനെ ആയിരിക്കും ലഭിക്കുക. ആഗോള തലത്തിലുള്ള മത്സരാർത്ഥികൾക്ക് യഥാക്രമം 2500 ഡോളർ, 1500 ഡോളർ, 1000 ഡോളർ എന്നിങ്ങനെയും ലഭിക്കും.
പ്രധാനമന്ത്രിയുടെ ഓഫീസ്
ചെന്നൈ തുറമുഖത്തിന്റെ ഫ്ലോട്ട് ഓൺ ഫ്ലോട്ട് ഓഫ് പ്രവർത്തനത്തെ പ്രധാനമന്ത്രി പ്രശംസിച്ചു
ചെന്നൈ തുറമുഖത്തിന്റെ ഫ്ലോട്ട്-ഓൺ-ഫ്ളോട്ട്-ഓഫ് പ്രവർത്തനത്തെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു, ഇത് ഒരു റെക്കോർഡാണ്, ഒരു കപ്പൽ മറ്റൊരു രാജ്യത്തേക്ക് എങ്ങനെ കയറ്റി അയച്ചുവെന്നത് ആഘോഷിക്കാനുള്ള നേട്ടമായി കാണുന്നു.
കേന്ദ്ര സഹമന്ത്രി ശ്രീ ശന്തനു ഠാക്കൂറിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
"നമ്മുടെ തുറമുഖങ്ങൾക്കും ഷിപ്പിംഗ് മേഖലയ്ക്കും ഒരു നല്ല വാർത്ത."
Great news for our ports and shipping sector. https://t.co/2VNJsMXwRL
— Narendra Modi  March 28, 2023
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 193.83 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.42 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 21,177
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 4,041 പേര്ക്ക്
രോഗമുക്തി നിരക്ക് നിലവില് 98.74%
പ്രതിവാര രോഗസ്ഥിരീകരണ നിരക്ക് 0.73 %
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ
എണ്ണം 193.83 കോടി  പിന്നിട്ടു. 2,46,63,629 സെഷനുകളിലൂടെയാണ് ഈ നേട്ടം
കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു.
കഴിഞ്ഞ 24 മണിക്കൂറിനുള്ളില്, 3.42 കോടി യിലധികം  കൗമാരക്കാര്ക്ക് കോവിഡ്-19
പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ്
2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന
വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,07,176
രണ്ടാം ഡോസ് 1,00,42,015
കരുതല് ഡോസ് 52,68,465
മുന്നണിപ്പോരാളികള്
ഒന്നാം ഡോസ് 1,84,19,549
രണ്ടാം ഡോസ് 1,75,87,615
കരുതല് ഡോസ് 88,41,461
12-14 പ്രായപരിധിയിലുള്ളവര്
ഒന്നാം ഡോസ് 3,42,27,853
രണ്ടാം ഡോസ് 1,71,57,137
15-18 പ്രായപരിധിയിലുള്ളവര്
ഒന്നാം ഡോസ് 5,95,51,915
രണ്ടാം ഡോസ് 4,60,19,813
18-44 പ്രായപരിധിയിലുള്ളവര്
ഒന്നാം ഡോസ് 55,72,61,695
രണ്ടാം ഡോസ് 49,10,62,169
കരുതല് ഡോസ് 9,75,368
45-59 പ്രായപരിധിയിലുള്ളവര്
ഒന്നാം ഡോസ് 20,32,70,633
രണ്ടാം ഡോസ് 19,10,81,619
കരുതല് ഡോസ് 14,71,297
60നുമേല് പ്രായമുള്ളവര്
ഒന്നാം ഡോസ് 12,71,05,294
രണ്ടാം ഡോസ് 11,91,93,349
കരുതല് ഡോസ് 1,94,27,942
കരുതല് ഡോസ് 3,59,84,533
ആകെ 1,93,83,72,365
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 21,177 ; ഇത് രാജ്യത്തെ മൊത്തം സജീവ
കേസുകളുടെ 0.05% ആണ്.
ദേശീയ രോഗമുക്തി നിരക്ക് 98.74 % ആണ്. കഴിഞ്ഞ 24 മണിക്കൂറിനുള്ളില് 2,363 പേര് സുഖം
പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,26,22,757 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 4,041 പേര്ക്കാണ്.
കഴിഞ്ഞ 24 മണിക്കൂറിനുള്ളില് 4,25,379 പരിശോധനകള് നടത്തി. ആകെ 85.17 കോടിയിലേറെ
 പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.73
(ശതമാനമാണ്. പ്രതിദിന രോഗസ്ഥിരീകരണ നിരക്ക് 0.95 ശതമാനമാണ്.
ND
നിയമ, നീതി മന്ത്രാലയം
പത്ര കുറിപ്പ്
ന്യൂഡൽഹി, ആഗസ്റ്റ് 11, 2021
ശ്രീ വിജു അബ്രഹാം, ശ്രീ മുഹമ്മദ് നിയാസ് ചൊവ്വക്കാരൻ പുതിയപുരയിൽ എന്നിവരെ കേരള ഹൈക്കോടതിയുടെ അഡീഷണൽ ജഡ്ജിമാരായി രാഷ്ട്രപതി നിയമിച്ചു. ഇന്ത്യൻ ഭരണഘടനയുടെ അനുഛേദം 224 ലെ വകുപ്പ്  നൽകുന്ന അധികാര പ്രകാരമാണ് നടപടി. ചുമതല ഏറ്റെടുത്ത തീയതി മുതൽ രണ്ട് വർഷത്തേക്കാണ് ഇവരുടെ നിയമനത്തിന് പ്രാബല്യം ഉണ്ടാവുക. ഇത് സംബന്ധിച്ച വിജ്ഞാപനങ്ങൾ K-13024/0512018-US.I, K-13024/04/2018-US, ആഗസ്റ്റ് 11, 2021-ന് പുറത്തിറക്കിയിട്ടുണ്ട്.
RRTN/SKY
പ്രധാനമന്ത്രിയുടെ ഓഫീസ്
ലോകസഭാസ്പീക്കറായിഓം ബിര്ലതിരഞ്ഞെടുക്കപ്പെട്ടതിനെ പ്രധാനമന്ത്രി സ്വാഗതംചെയ്തു
സഭയുടെ ഉന്നത പാരമ്പര്യങ്ങള്ക്കനുസൃതമായി ശ്രീ. ഓം ബിര്ലയെ 17-ാം ലോകസഭയുടെസ്പീക്കറായിഐകകണ്ഠേന തിരഞ്ഞെടുത്തതിനെ പ്രധാനമന്ത്രി ശ്രീ. നരേന്ദ്ര മോദിസ്വാഗതംചെയ്തു.
ലോകസഭയില്തന്റെ പ്രസംഗത്തിനിടെ ശ്രീ. ഓം ബിര്ലയെഅഭിനന്ദിച്ചുകൊണ്ട്,ഇത്രയുംഅതിവിശിഷ്ടവ്യക്തിത്വമുള്ളഒരാളെസഭയുടെസ്പീക്കറായിലഭിച്ചതില്എല്ലാഅംഗങ്ങള്ക്കുംഅഭിമാന മുഹൂര്ത്തമാണിതെന്ന് പ്രധാനമന്ത്രി പറഞ്ഞു.
ഒരുവിദ്യാര്ത്ഥി നേതാവായിതുടക്കമിട്ട്വര്ഷങ്ങളായി പൊതുരംഗത്തുള്ളശ്രീ. ഓം ബിര്ലസമൂഹത്തെ നിരന്തരംസേവിച്ച്വരികയാണെന്ന്അദ്ദേഹം പറഞ്ഞു. രാജസ്ഥാനിലെകോട്ടയുടെ പരിവര്ത്തനത്തിനും സര്വ്വതോമുഖമായവികസനത്തിനും ശ്രീ. ബിര്ലവഹിച്ച പങ്കിനെ അദ്ദേഹംഅഭിനന്ദിച്ചു.
പുതുതായിതിരഞ്ഞെടുക്കപ്പെട്ട സ്പീക്കറുമായുള്ളതന്റെദീര്ഘനാളത്തെ പരിചയവും പ്രധാനമന്ത്രി അനുസ്മരിച്ചു. ഭൂകമ്പത്തെ തുടര്ന്ന്കച്ചിലും, വെള്ളപ്പൊക്കത്തെ തുടര്ന്ന്കേദാര്നാഥിലും നടന്ന പുനര് നിര്മ്മാണ യത്നങ്ങളിലും ശ്രീ. ഓം ബിര്ലയുടെസംഭാവനകളും, സമര്പ്പിതസേവനവുംഅദ്ദേഹംഎടുത്ത് പറഞ്ഞു. സഹാനുഭൂതിയുള്ളഒരു നേതാവിനെയാണ്17-ാം ലോകസഭയ്ക്ക്സ്പീക്കറായിലഭിച്ചിരിക്കുന്നതെന്ന്അദ്ദേഹംകൂട്ടിച്ചേര്ത്തു.
സഭാനടപടികള്സുഗമമായി നടത്തിക്കൊണ്ട് പോകാന് അംഗങ്ങളുടെ പൂര്ണ്ണസഹകരണംസ്പീക്കര്ക്ക്ലഭിക്കുമെന്ന് പ്രധാനമന്ത്രി ഉറപ്പ് നല്കി.
ND MRD– 337
പ്രധാനമന്ത്രിയുടെ ഓഫീസ്
ഭൗമദിനത്തിൽ ഭൂമി മാതാവിന് നന്ദി പ്രകടിപ്പിക്കുന്ന വീഡിയോ പ്രധാനമന്ത്രി പങ്കുവെച്ചു
ഭൂമി മാതാവിന്റെ കാരുണ്യത്തിന് നന്ദി പ്രകടിപ്പിക്കുന്നതിനും നമ്മുടെ ഗ്രഹത്തെ പരിപാലിക്കാനുള്ള നമ്മുടെ പ്രതിബദ്ധത ആവർത്തിക്കുന്നതിനുമാണ് ഭൗമദിനമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. ഇതോടനുബന്ധിച്ചുള്ള വീഡിയോയും പ്രധാനമന്ത്രി പങ്കുവച്ചു.
പ്രധാനമന്ത്രി ട്വീറ്റ് ചെയ്തു;
"ഭൂമാതാവിന്റെ ദയയ്ക്ക് നന്ദി പ്രകടിപ്പിക്കുകയും നമ്മുടെ ഗ്രഹത്തെ പരിപാലിക്കാനുള്ള നമ്മുടെ പ്രതിബദ്ധത ആവർത്തിക്കുകയും ചെയ്യുന്നതാണ് ഭൗമദിനം ."
--ND--
(#EarthDay is about expressing gratitude to Mother Earth for her kindness and reiterating our commitment to care for our planet. pic.twitter.com/wVeQ6qmLm2
— Narendra Modi  April 22, 2022